ועדת הכספים, כנסת 20, פרוטוקול מספר 508, 2016-11-23 09:30

משה גפני: בוקר טוב, אני מתכבד לפתוח את ישיבת ועדת הכספים.

משה גפני: על סדר-היום: תקציב המשרד לשירותי דת.

משה גפני: אני מקדם בברכה את השר, הרב דוד אזולאי, את המנכ"ל, את מנהל בתי הדין הרבניים, מנהל הרבנות הראשית, אנשי צוות המשרד, ואתה, אדוני השר, תציג את התקציב לשנים 2017 ו-2018.

משה גפני: ביקשה ממני חברת הכנסת זהבה גלאון – היא חייבת לצאת למקום אחר.

משה גפני: היא מבקשת לומר שני משפטים בקצרה.

זהבה גלאון: אדוני היושב-ראש, אדוני השר, אני יודעת שזה לא מובן מאליו, מה שאני הולכת לומר, אבל כיוון שאני לא יכולה להישאר בדיון הזה, ואני הולכת לדיון אחר – אני רוצה לומר שאתמוך בהגדלת התקנים.

זהבה גלאון: אמרתי את זה גם למנכ"ל בתי הדין הרבניים, בהגדרת התקנים בבתי הדין הרבניים.

זהבה גלאון: יש לי מחלוקות - אידיאולוגיות וזה, אבל זה לא מתקבל על הדעת.

זהבה גלאון: אנשים צריכים לעבוד בתנאים הולמים, צריכים סיוע, צריכים הגדלה.

זהבה גלאון: אז כיוון שהבנתי מיושב-ראש הוועדה שאין הצבעה היום, יסלח לי השר, שלא אשמע את הסקירה המכובדת שלו.

זהבה גלאון: אני רק רוצה לומר שאני תומכת.

זהבה גלאון: אני הולכת, ו-ווקנין יאמר לי מתי צריך להצביע.

משה גפני: תודה רבה.

משה גפני: אני רוצה להצטרף לדבריה, כי אמרו כמה פעמים, גם לגבי הרבנות, אבל בעיקר לגבי בתי הדין – שמה שייעשה עם העניין הזה, זה יהיה כמו בתי המשפט, ולא יהיה.

משה גפני: זה בדיוק הפוך – בתי המשפט, את מה שמקבלים, הם מקבלים.

משה גפני: בתי הדין הרבניים עומדים כעניים בפתח, ומתייחסים אליהם בצורה מאוד לא מכובדת מבחינת התקצוב, מבחינת התקנים.

משה גפני: נדבר על זה בהמשך.

משה גפני: בבקשה, אדוני השר, הבמה לרשותך.

דוד אזולאי: אדוני היושב-ראש, אני מודה לך.

דוד אזולאי: ברשותך, נציג את המצגת.

משה גפני: בבקשה.

משה גפני: אבל היא לא ארוכה.

משה גפני: אני לא אוהב מצגות.

דוד אזולאי: אני מקווה שלא.

דוד אזולאי: גם אני ביקשתי שלא יעשו את זה ארוך.

<עודד פלוס: בוקר טוב לכולם.

<עודד פלוס: למי שפחות מכיר, אני רוצה להסביר את מבנה המשרד, ואחרי זה להיכנס לכל מיני פעולות שאנחנו עושים.

<עודד פלוס: נמצאים פה מנהלים של שתי יחדות הסמך של המשרד, שזה הרבנות הראשית לישראל ובתי הדין הרבניים.

<עודד פלוס: יש לנו סוג של יחידת סמך נוספת – המרכז הארצי לפיתוח מקומות קדושים, שנמצא ת"פ המשרד שלנו.

<עודד פלוס: כמובן, חתמתי על סיכום תקציבי ל-18-17.

<עודד פלוס: אני כפוף לו, אבל הייתי רוצה שיעמוד ברקע הסקירה שלי – הניסיון שלנו להתמודד עם המשאבים הלא גדולים שיש למשרד.

<עודד פלוס: למעשה אנחנו מנסים לרבע את המעגל, ולראות איך אנחנו במשאבים הלא גדולים של המשרד, מצליחים להתמודד, לשפר ולייעל.

<עודד פלוס: אם זה יעמוד ברקע כל הזמן, תראו שחלק לא קטן מהפעולות שאנחנו עושים, מוכוונות מאותם אילוצים תקציביים.

<עודד פלוס: אני אומר את זה בפתיח, כשנגיע לסוגיית הקבורה – אגיע לכך במהלך דבריי – גם שם תראו שאנחנו מכוונים לא מעט מפעילות המשרד בגלל אילוצים – או אילוצי כסף או אילוצי קרקע.

<עודד פלוס: לכן, ככל שהיינו משוחררים גם מהאילוצים האלה וגם מהאילוצים האחרים, היינו יכולים ללא ספק, לפתח את שירותי הדת.

<עודד פלוס: אני מניח שהשר ידבר על כך בהמשך.

<עודד פלוס: הכנו מצגת.

<עודד פלוס: אעבור עליה במהירות, ואם תרצו שאתמקד בנקודה מסוימת, אשמח לעשות.

<עודד פלוס: אנו יכולים להרחיב, ואשמח לעשות כן.

<עודד פלוס: חזון המשרד שלנו זה להוות הגוף המגדיר והמבטיח את אספקתם של שירותי הדת איכותיים, נגישים וזמינים לציבור היהודי במדינת ישראל.

<עודד פלוס: היעדים שלנו זה שיפור שירותי הדת הניתנים על-ידי המועצות הדתיות.

<עודד פלוס: כפי שתראו, למעשה זרוע הביצוע שלנו אלה המועצות הדתיות בכל מה שקשור לאספקת שירותי הדת ושירותי הקבורה, שתכף אגיע בהם; הפחתת הרגולציה למועצות הדתיות.

<עודד פלוס: בנסיבות שתכף אפרט, הרגולציה על המועצות הדתיות מצד המשרד לשירותי דת היא מאוד גדולה, ויהיו שיגידו שהיא מכבידה, אבל אחת הפעולות שאנחנו עובדים בהן לא מעט – להפחית את הרגולציה.

<עודד פלוס: המועצות הדתיות זה גופים עצמאיים, וראוי שייחשבו גופים עצמאיים.

<עודד פלוס: אם אנחנו לא נתייחס אליהם כגופים עצמאיים, ודאי כל המערכת העוטפת והמערכת המבקשת לא תתייחס אליהם כגופים עצמאיים.

<עודד פלוס: לכן חשוב לנו להוביל את המהלך הזה.

<עודד פלוס: שיפור מערך הקבורה הארצי בשגרה ובחירום – תכף אגע בחירום.

<עודד פלוס: זה נושא שהגיע לשולחן המשרד שלנו רק בימים האחרונים; וטיפוח וקידום ופיתוח המקומות הקדושים ברחבי הארץ – נושא שאנו נותנים לו דגש.

<עודד פלוס: אני רוצה לגעת במועצות הדתיות.

<עודד פלוס: יש 130 מועצות דתיות.

<עודד פלוס: חלקן נמצאות בעיריות ובמועצות המקומיות, וחלקן במועצות האזוריות, שמטפלות בארבעה תחומי ליבה: נישואין, כשרות, קבורה ותרבות תורנית.

<עודד פלוס: אכנס כעת לדברים – תזכרו את הפתיח שנתתי בכל הקשור למגבלות התקציביות, וזה ילווה אותי לאורך כל הדרך.

<עודד פלוס: אתמקד ראשית בסוגיית כוח האדם במועצות הדתיות.

<עודד פלוס: אנחנו עושים מהלך די חדשני ומוביל בכל הקשור לניתוח העיסוקים והגדרת סרגלי תקינה.

<עודד פלוס: למעשה, עד היום השטח הזה היה די פרוץ.

<עודד פלוס: כל בקשה של מועצה דתית היתה מגיעה לוועדת התקנים של המשרד, ולא זוכר איזה דיון קיימת ואיפה אישרת ואיפה לא אישרת ולמה נתת לזה ולא נתת לזה – למעשה כבר בחוזר מנכ"ל האחרון שפרסמתי באלול התייחסתי לנושאים האלה.

<עודד פלוס: אנחנו עושים ניתוח של העיסוקים במועצות הדתיות.

<עודד פלוס: אנו מגדירים את יחסי הכוחות בין כל בעלי התפקידים במועצה הדתית, ומגדירים סרגל תקינה.

<עודד פלוס: סרגל התקינה נועד לשני דברים: קודם כל הוא נועד לוועדת התקנים.

<עודד פלוס: על-מנת לייצר איזשהו מסלול שהוא אובייקטיבי, אנחנו מגדירים כמה עסקים נמצאים ת"פ כל מפקח כשרות, כמה תיקי נישואים יחסית למספר רשמי הנישואים וכו'.

<עודד פלוס: זה עושה שני דברים: גם נותן לנו כוועדת תקנים כלים כדי למדוד את הבקשה, ולראות האם הבקשה עומדת בנורמה או לא; ודבר נוסף, היא משתלבת ברעיון שלנו של הקטנת הרגולציה.

<עודד פלוס: כלומר בשלב הבא – ותכף תראו, יש לנו מועצות איתנות, מה שאנחנו קוראים.

<עודד פלוס: אנחנו רוצים להגיע למצב שברגע שהגדרתי למועצה דתית את התקנים שמגיעים לה, אם פרש אחד העובדים, הם לא צריכים לחזור אליי, אלא הם יכולים רק לאייש את התקן; רק להודיע לי שאיישו, כדי שתהיה לנו בקרה, אבל הם לא צריכים לעבור את כל הוויה דלרוזה הלא פשוטה של ועדת התקנים.

<עודד פלוס: נושא השתלמויות מקצועיות והתמקצעות של עובדי המועצות הדתיות.

<עודד פלוס: אנו מקדישים לזה הרבה מאוד מאמץ, כי אנו סבורים, שגם כדי לשפר את השירות וגם כדי לייעל את השימוש במשאבים, חשוב מאוד שהעובדים, יהיה להם ידע מקצועי.

<עודד פלוס: נתחיל ביו"רים.

<עודד פלוס: יצא לי להתבטא על זה לא אחת.

<עודד פלוס: אם אדם מעוניין – יש כמובן ראשי ערים שעומדים בכל הקריטריונים - יושב פה ראש עיר לשעבר – אבל להיות ראש עיר זה דבר נורא פשוט: אתה צריך רק לקבל את תמיכת התושבים, לא צריך לבוא עם כישורים מוקדמים כמעט.

<עודד פלוס: להיות ראש מועצה דתית- - -

יעקב אשר: גם קרוא וכתוב אתה לא חייב.

<עודד פלוס: קרוא וכתוב נראה לי שכן...

<עודד פלוס: למעשה כדי להיות יושב-ראש מועצה דתית או ממונה – כדי להיות ראש מועצה דתית צריך תואר אקדמי וניסיון ניהולי בהיקף – גם מבחינת היקף תחומים וגם מבחינת היקף תקציב של המועצה דתית.

<עודד פלוס: אנו עושים הכשרה למזכירים.

משה גפני: למה זה שונה מראשי ערים?

<עודד פלוס: ראשי ערבים מעמידים עצמם לבחירה, ולא צריכים להביא שום רקורד מוכח.

<עודד פלוס: השתלמויות מזכירים, השתלמויות לבלניות.

משה גפני: תואר אקדמי זה לא רקורד לכלום.

יעקב אשר: גם לא קשור.

משה גפני: כן, מה זה קשור לעניין?

יעקב אשר: ניסיון ניהולי – בסדר, דברים כאלה, אבל לא- - -

<עודד פלוס: בהקשר הזה- - -

רחל עזריה: לכן דיברנו על מי שלא יודע קרוא וכתוב, כדי להסביר למה לא צריך תואר אקדמי?

רחל עזריה: זה היה המהלך?

משה גפני: התשובה היא כן.

משה גפני: אני, יצחק וקנין ויעקב אשר - תכננתי את זה לפני שנתיים.

רחל עזריה: אני חדשה, אז כדאי שתסבירו לי.

משה גפני: הסברנו לך.

משה גפני: מתוכנן.

משה גפני: שנתיים אנחנו עובדים על זה.

רחל עזריה: אז לא צריך תואר אקדמי וגם לא צריך קרוא וכתוב?

יצחק וקנין: הוא צריך לדעת לחתום על צ'קים – זה הכול.

יצחק וקנין: ..

משה גפני: יש פה נושא חשוב.

משה גפני: תכננו, זה נכון.

משה גפני: אבל דעתי היא שצריך לדעת קרוא וכתוב, וצריך לדעת את כל הדברים שצריך לדעת, וצריך ניסיון ניהולי.

משה גפני: תואר אקדמי זה בלוף.

משה גפני: אין לזה שום ערך.

משה גפני: זה לא מועיל לשום דבר.

משה גפני: אתם הכנסתם לראש לאנשים: אי-אפשר להתקבל לעבודה בלי תואר אקדמי.

משה גפני: ניסיון ניהולי לא מועיל, כל הדברים.

משה גפני: כשעשיתי את חוק בנק ישראל, עשיתי - נציג אחד שיהיה בוועדה הפיננסית, שהוא בלי תואר אקדמי.

משה גפני: עשינו חשבון - איך ג'ומס, למשל, ייכנס?

משה גפני: איך בייגה שוחט ייכנס?

משה גפני: הם לא מתאימים להיות בוועדה הפיננסית של בנק ישראל, המוניטרית?

משה גפני: פשוט נהיה עבודה זרה כזאת של תואר אקדמי.

משה גפני: בבקשה, אדוני המנכ"ל.

<עודד פלוס: חשוב לומר בהקשר הזה, שאנחנו מתחברים למה ששמענו עכשיו, ואנחנו בחוזר המנכ"ל האחרון מלפני חודשיים, הלכנו במתווה שמשרד הפנים הלך עליו בחוזר המנכ"ל שלו, בכל הקשור בצורך בתואר אקדמי לעובדי המועצות הדתיות.

<עודד פלוס: פתחנו את זה גם לציבור החרדי.

<עודד פלוס: אנחנו אומרים זאת בצורה ברורה וגלויה, בלי להתבלבל, מה שאומרים.

<עודד פלוס: העתקנו את המתווה שלהם לגבי אנשים שיש להם השכלה תורנית כמקביל לתואר אקדמי.

<עודד פלוס: השכלה תורנית עם בחינות של הרבנות - לא הבאתי את חוזר המנכ"ל, אבל אשמח להציג.

<עודד פלוס: זה הולך באותו כיוון, כי המחשבה שלנו היתה שאם המשרד לשירותי דת לא יהיה חלוץ בנושא הזה, מי יהיה חלוץ בנושא?

<עודד פלוס: חשוב שנהיה חלוצים.

משה גפני: אתה צריך עובד מועצה דתית שיתעסק בעירובין.

משה גפני: אם הוא למד סינית עתיקה באוניברסיטה העברית, הוא מתאים לנושא העירובין.

משה גפני: אבל אם הוא למד בישיבה 18 שנה, הוא לא מתאים לכך.

<עודד פלוס: אני רואה שכיוונו לדעת גדולים, וכיוונו לקו הזה, ובחוזר המנכ"ל האחרון שלנו אפשרנו את זה, ואנו מקווים מאוד שאנשים יתמודדו.

<עודד פלוס: פעולה שעשינו בסיכום התקציבי האחרון – העלאת שכר היו"רים.

<עודד פלוס: מצד אחד, יושב-ראש המועצות הדתיות, כפי שאמרנו, הם אנשים שצריכים להיות בעלי כישורים.

<עודד פלוס: אנו נותנים להם תפקיד ודורשים מהם דרישות.

<עודד פלוס: מצד שני, שכרם היה מאוד נמוך, שכר מביש.

<עודד פלוס: זה נע בסביבות – במועצות הקטנות 5,000, 6,000, 7,000 שקל.

<עודד פלוס: אנחנו במהלך.

<עודד פלוס: המהלך הזה לא נעצר.

<עודד פלוס: בסיכום התקציבי העלינו את שכרם בין 3,200 ל-5,000 שקל.

<עודד פלוס: למשל, במועצה דתית קטנה, מי שהשתכר עד היום 9,975 - קרוב ל-10,000 שקל - יקבל 15,000 שקל – העלאה של 50%, בשלוש פעימות: פעימה אחת ב-1.1, פעימה שנייה ב-1.6, ופעימה שלישית ב-1.1.18.

<עודד פלוס: לא אמרנו את המילה האחרונה.

<עודד פלוס: כתוב במפורש בסיכום התקציבי, שלקראת סוף 18 נקיים דיון על שיעור ההעלאה – לא אם תהיה העלאה או לא – על שיעור ההעלאה בפעימה נוספת.

<עודד פלוס: אני רוצה להודות בעניין הזה – אני חייב לומר שהשאיפה שלנו היתה הרבה יותר מרחיקת לכת.

<עודד פלוס: למעשה רצינו להחזיר עטרה ליושנה.

<עודד פלוס: שכר היו"רים בשעתו, בסוף שנות ה-90' עמד על, פחות או יותר, מקביל לשכר סגן ראש עיר או מנכ"ל עירייה.

<עודד פלוס: אני רוצה להאמין שאם נמשיך את המהלך הזה, נשתדל להגיע לאותם אזורים.

<עודד פלוס: העלאת שכר הבלניות.

<עודד פלוס: למעשה בהוראה או בהנחיה או בהחלטת ועדת הכספים, יש לנו ועדה שדנה בנושא שכר הבלניות.

<עודד פלוס: למעשה די הגענו לסיכומים שם, אבל את הפעולה הראשונה של העלאת השכר כבר עשינו.

<עודד פלוס: הצלחנו דרך ההסתדרות לבצע החרגה מהסכם המסגרת; בעוד כל העובדים האחרים קיבלו העלאה של 7.5% - אותם 2,000 שקל – הבלניות קיבלו התייחסות מיוחדת, החרגה.

<עודד פלוס: הן קיבלו תוספת של 10%.

<עודד פלוס: הדבר הזה כבר מתבצע.

רחל עזריה: יש לו"ז, כמו עם שכר היו"רים?

<עודד פלוס: לא, שם לא.

<עודד פלוס: שם זה בבת אחת.

רחל עזריה: אז זה רק ה-10% לבלניות?

<עודד פלוס: יש העלאת השכר.

<עודד פלוס: בנוסף, מסקנות הוועדה - אנחנו רוצים לעשות כל מיני שיפורים שישפיעו על השכר.

<עודד פלוס: למשל, נושא של חורף-קיץ.

<עודד פלוס: אנחנו יודעים שיש הבדל בין שעות העבודה של הבלנית בחורף ובקיץ; בקיץ זה שעות פחותות בגלל החשיכה.

<עודד פלוס: מה שאנחנו מנסים לעשות יחד עם המועצות הדתיות – לקחנו מקבילה, מה שקורה עם עוזרות גננות.

<עודד פלוס: עוזרות גננות, שלא עובדות ביולי-אוגוסט, צריך להציע להן עבודה בעירייה ביולי-אוגוסט, כדי שלא יהיה מצב שביולי-אוגוסט הן לא מקבלות שכר.

<עודד פלוס: אנחנו מנסים לייצר אותה שיטה, שהן יעבדו בתפקידים אחרים.

<עודד פלוס: תמיד יש מה לעשות במועצה דתית.

<עודד פלוס: למצוא משהו שישלים להן את השכר.

<עודד פלוס: לתת להן כוננות עבור עבודות נוספות שהן מבצעות כמו קניות ומענה טלפוני.

<עודד פלוס: אנחנו מנסים להגדיר את זה.

<עודד פלוס: אנחנו מאמינים שנצליח.

<עודד פלוס: אנחנו רואים נכונות.

<עודד פלוס: דבר נוסף שעשינו – העלאת שכר רבני עיר.

<עודד פלוס: למעשה, עד היום היה הבדל- - -

משה גפני: לפני כן, כיון שעסקנו בעניין הזה- - -

רחל עזריה: לצערי, אני צריכה ללכת.

רחל עזריה: יש בלגאן עם הצבעה היום.

משה גפני: רק תקשיבי לזה – לגבי שכר הבלניות, היות שאנחנו מעורבים בעניין הזה מאוד, ומאוד חשוב לכולנו, אנחנו מבקשים דיווח ברגע שיש התפתחות – טובה או פחות טובה – על שכר הבלניות, וייתכן שנעשה דיון נוסף בעקבות החלטה שתתקבל, מה שתתקבל.

משה גפני: אם יהיה לשביעות רצוננו, אין צורך בדיון.

<עודד פלוס: בכל מקרה נגיש לכם את המסקנות.

<עודד פלוס: מקווה שזה יהיה ממש בזמן הקרוב.

רחל עזריה: בכלל, אני חושבת שצריך לדבר על שעות הפתיחה המקווה.

רחל עזריה: יש מה לדבר.

<עודד פלוס: בסדר גמור.

<עודד פלוס: רבני ערים.

<עודד פלוס: עד היום היה נהוג, מה שנקרא ביחסי עבודה - דור א', דור ב'.

משה גפני: יש גם רבני שכונות, רבני התיישבות.

משה גפני: מגיע אליי כל הזמן.

רחל עזריה: זה הנושא הבא.

רחל עזריה: אגע בזה, רבני התיישבות – ארחיב גם בנושא של השכר.

רחל עזריה: השכר של רבני ערים נקבע מכוח החלטת ממשלה.

רחל עזריה: השכר של היו"רים אגב, נקבע מכוח תקנות.

רחל עזריה: זה לא כפוף להסכמים קיבוציים.

רחל עזריה: מה שהשגנו בסיכום התקציבי שחתמנו עכשיו – עד היום היה פער די משמעותי בין רבנים שהתקבלו לפני 2006 לרבנים שהתקבלו אחרי 2006.

רחל עזריה: אנחנו במהלך של שתי פעימות – ראשונה בתחילת 17; שנייה בתחילת 18 – היא מותנית בכל מיני פעולות חקיקה שצריך לעשות, הפעימה השנייה - אנחנו הולכים לעשות השוואה, ולא יהיה הבדל בין רב שהתקבל לפני 2006 לרב שהתקבל אחרי 2006.

רחל עזריה: יהיה להם שכר אחיד.

רחל עזריה: מינו רבנים בהתיישבות.

רחל עזריה: בסיכום התקציבי אנו אמורים לקבל 25 רבני התיישבות בינואר 2017, 25 נוספים ב-2018.

רחל עזריה: מתוכם 46 זה רבני התיישבות, וארבעה רבנים אזוריים.

רחל עזריה: יש לנו ועדה, שאני עומד בראשה, לנושא בחינת כל מיני סוגיות בנושא רבנים.

רחל עזריה: רבעי עיר – הסוגיה המרכזית היתה נושא ההשוואה.

רחל עזריה: לגבי רבני שכונות, התרשמנו שיש פחות בעיה של שכר.

רחל עזריה: יש בעיה מאוד גדולה, ואני מניח שהשר ידבר על זה – זה בנפשו - נושא של תקנים.

רחל עזריה: זו סוגיה שלדעתי, יש לעשות עליה חשיבה, כי היא מחייבת יצירתיות.

יעקב אשר: להפסיק לעשות חשיבה ולהתחיל לעשות פעולה.

<עודד פלוס: אני לא רוצה להרחיב.

<עודד פלוס: יש פה החלטה במישור של אמונות ודעות.

משה גפני: לא הבנתי.

דוד אזולאי: נשאיר את זה לבג"ץ.

<עודד פלוס: אם רוצים, ארחיב.

<עודד פלוס: היתה שאלה משפטית, שבעקבותיה הפסיקו למנות רבני שכונות, וזה בסוגיית הרפורמים, בשנת 2003.

<עודד פלוס: למעשה אז הדרך של המשרד לצאת מהמצר שהוא חשב שרוצים להכניס אותו, למנות רבנים רפורמים, הוא אמר: הפסקנו למנות רבני שכונות, ולכן לא ממנים לא מזה ולא מזה, ב-2003.

<עודד פלוס: לכן אני אומר - זו החלטה שיש לקבל אותה.

<עודד פלוס: אני מוכן להרחיב, אבל אני לא בטוח שזה- - -

משה גפני: אני לא בטוח שצריך להרחיב.

משה גפני: אני יכול לומר לך מה הדעה שלי.

משה גפני: אני מניח שכולנו באותה דעה.

משה גפני: צריך למנות רבנים.

משה גפני: המצב הזה פשוט לא יכול להיות.

משה גפני: אם תמנו רבנים, ואני מניח שתבחרו כחוק ומסודר, ותעדיפו את מי שאתם סומכים עליו מבחינת הפעילות שלו, אז אם בג"ץ יפסול את זה, שיפסול.

יעקב אשר: מי שיכול להגיש מועמדות – מועצת הרבנות הראשית.

משה גפני: בדיוק.

דוד אזולאי: כל הכספים שחסכו במשך כל התקופה הזאת, מאי-מינויים של רבנים, ולא שמו במקום רבנים שפרשו, אנחנו מבקשים שייתנו לנו את התקציבים האלה חזרה, כדי שנוכל לתקן את כל רבני השכונות.

דוד אזולאי: זה אחד הדברים שאנו מבקשים להתייחס אליהם אחר כך.

משה גפני: נכון.

משה גפני: אם אתם אומרים שאתם הולכים למנות, אנחנו גם ניכנס לעניין.

משה גפני: נגיד למשרד האוצר.

<עודד פלוס: כרגע נכון להיום המועצה הדתית לא יכולה למנות רב שכונה, כי התקציב שלה הוא על הקשקש.

<עודד פלוס: ברור שזה צריך לבוא יחד.

משה גפני: אם תודיעו, או אפילו תגידו בשקט- - -

דוד אזולאי: לא אומרים את זה בשקט.

דוד אזולאי: בקול רם.

דוד אזולאי: אתה תשמע אותי, אדוני היושב-ראש.

משה גפני: אז אנחנו נהיה מול משרד האוצר.

<עודד פלוס: לגבי מינוי רבני התיישבות, אמרתי, לגבי השכר שלהם, אומר בסוגריים – אין ספק שהשכר שלהם הוא נמוך.

משה גפני: הם קובלים על זה - דיברתי גם עם השר וגם אתך – הם קובלים על זה שהם לא נמצאים בתוך הוועדה.

<עודד פלוס: יש להם כל ה"סיי" בוועדה.

<עודד פלוס: למעשה עיקר עבודת הוועדה מתרכזת בהם.

<עודד פלוס: שמענו אותם, אנחנו מודעים.

<עודד פלוס: אנחנו יושבים אתם בישיבות בתוך הוועדה ומחוץ לוועדה.

<עודד פלוס: השכר שלהם הוא נמוך, ולצערנו, ברגע שבאים לפתוח, והיה לנו גם דיון בוועדת הפנים בנושא הזה, בגלל המגבלה של הסכמי המסגרת, והעובדה שלא החריגו אותם כפי שהחריגו את הבלניות – השכר שלהם משולם מכוח הסכם קיבוצי משנת 1988.

<עודד פלוס: כדי לפתוח את זה צריך לפתוח את ההסכם הקיבוצי.

<עודד פלוס: אני כבר ישבתי עם יושב-ראש ההסתדרות בעניין הזה, לראות מה ניתן לעשות.

<עודד פלוס: גם אם לא נצליח להגיע ליעד עכשיו, לפחות נדע לסנן ידעים, ונדאג לזה שנצליח לשפר את השכר שלהם.

דוד אזולאי: האוצר ומשרד המשפטים- - - את העלאת השכר לרבני ההתיישבות בתנאים מסוימים, שקשה לעמוד בהם.

דוד אזולאי: בואו נשים את הדברים על השולחן.

דוד אזולאי: גם בעניין הזה כדאי להרחיב אחר כך.

<עודד פלוס: אפשר לדבר על זה.

<עודד פלוס: היו לנו שיחות בעניין גם עם חבר הכנסת וקנין וגבי הנושא של מגורים, של עבודה נוספת.

<עודד פלוס: יש פה סוגיות לא פשוטות.

<עודד פלוס: שילוב נשים במועצות דתיות.

<עודד פלוס: רחל עזריה יצאה.

<עודד פלוס: יש לנו איזשהו – היו כל מיני אמירות, שנשים מודרות מהמועצות הדתיות.

<עודד פלוס: אנחנו מדברים בעיקר בקטע הנבחר.

<עודד פלוס: אנחנו מדברים על חבורות, ההרכבים במועצות הדתיות.

<עודד פלוס: יש הגברת שילוב שלהן, כלומר יותר נוכחות של נשים.

<עודד פלוס: יש מתווה מסוים שגובש על-ידי משרד המשפטים על בסיס חוק שווי זכויות האשה.

<עודד פלוס: אנחנו הולכים עם זה.

משה גפני: לא הבנתי.

משה גפני: תסביר את מה שאמרת.

<עודד פלוס: עד היום הנורמה היתה, שבלי שום קשר להרכב מועצה דתית, היתה צריכה להיות אשה אחת בהרכב במועצה דתית.

משה גפני: למה?

<עודד פלוס: בגלל חוק שיווי זכויות האשה.

משה גפני: למה אין את זה ברשויות מקומיות?

<עודד פלוס: שם זה נבחרים.

<עודד פלוס: מועצה דתית הוא גוף יותר ממונה מאשר נבחר.

<עודד פלוס: יש לנו התכתבות – השר מנהל התכתבות מול ארז קמיניץ, המשנה ליועץ המשפטי לממשלה.

משה גפני: אז מה הבעיה?

<עודד פלוס: כרגע יש הוראה שאנו מתווכחים עליה.

<עודד פלוס: מדובר על מועצה דתית קטנה, שתהיה אשה אחת, במועצה דתית בינונית יהיו שתי נשים בהרכב – במועצה דתית בינונית זה שבעה חברים, במועצה דתית גדולה – תשעה ומעלה – יהיו שלוש חברות.

משה גפני: מי החליט את זה?

<עודד פלוס: זו הנחיה שיצאה ממשרד המשפטים בעקבות פרשנות שהם נתנו לחוק שיווי זכויות האשה לגבי ייצוג הולם וכל הנושאים האלה והפריפריה שלהם.

<עודד פלוס: יש לנו פרויקט נשות הרבנים – פרויקט מאוד מעניין ויפה, שאנחנו מובילים – להכניס את נשות הרבנים לטיפול בקהילה, בעיקר בסוגיות של הטרדה מינית ונוער נושר וכן הלאה.

<עודד פלוס: אנו עושים פעילות מאוד יפה בנושא.

<עודד פלוס: הבנו שהנושא מחייב טיפוח, ואמרנו שהדרך הטובה ביותר להתמודד עם הנושא הזה היא דרך הכשרה של נשות הרבנים.

<עודד פלוס: אנו מכשירים אותן, ורואים את הפעילות.

<עודד פלוס: גם לי יצא לעשות סיור בעניין הזה, ולראות את הפעילות.

<עודד פלוס: זאת פעילות מאוד מבורכת.

<עודד פלוס: לגבי נושא של התייעלות – כפי שאמרתי קודם, בגלל המגבלות התקציביות שיש, אנחנו כל הזמן בחשיבה של התייעלות.

<עודד פלוס: לקחנו כל מיני מודלים, וראינו איך אנו מנסים להעתיק אותם.

<עודד פלוס: נושא של הקמת אשכולות: חילקנו את הארץ ל-17 אזורים.

<עודד פלוס: בכל אזור יש בין 6 ל-8 מועצות דתיות, ואנו מלמדים אותם לעבוד יחד, ולאגם משאבים, ולעשות כל מיני פעילויות.

<עודד פלוס: למשל, אם יש מועצה דתית חזקה, ויש לה יכולת לבצע מכרז, חבל שהמועצה הדתית החלשה תבצע גם מכרז, תשקיע בזה כספים.

<עודד פלוס: בנוסף, עשינו הגדרת מועצות איתנות – רעיון שלקחנו אותו ממשרד הפנים, ומה שאמרתי קודם לגבי הורדת רגולציה.

<עודד פלוס: מול כל מועצה דתית איתנה כזאת, שמנו מועצה דתית - אנו קוראים לזה מתחדשת – מועצה דתית שצריכה איזשהו סיוע.

<עודד פלוס: אנו לא מדברים על העברת משאבים ממועצה למועצה, אבל לקחת את הכוח הניהולי ואת העזרה, סוג של מנטור צמוד, שמכיר אותם ויושב אתם ועוזר להם, ואפילו מגיע לדיונים אצלנו במשרד ומנסה לסייע.

<עודד פלוס: אני מנסה להתקדם מהר.

משה גפני: תתקדם מהר.

<עודד פלוס: מערכת שירת הים – מערכת חדשה, מודרנית.

<עודד פלוס: רק בשבוע שעבר היתה תחרות, איזשהו מהלך שהציגו בנציבות שירות המדינה - 26 מערכות מחשוב.

<עודד פלוס: המערכת שלנו יצאה מקום שלישי – מערכת מאוד חשדנית, שאמורה לשפר את כל הדברים האלה שאמרנו - את מערכת היחסים בין המשרד למועצות הדתיות וגם בין המועצות הדתיות לאזרחים בכל מיני נושאים – נישואין, כשרות, קבורה, משאבי אנוש, תקציב ופיננסים.

<עודד פלוס: במסגרת הפעילות הזו למעשה אנו מוציאים מועצות דתיות – למעשה קיבלנו – זה משהו היסטורי – מועצות הדתית בזמנו, ב-2010, היו בגירעון מצטבר שעמד על 259 מיליון.

<עודד פלוס: אנחנו נמצאים במגמה לאורך השנים של הקטנת הגירעון.

<עודד פלוס: השנה, 2016, נסיים בגירעון מצטבר של כלל המועצות הדתיות, שיעמוד על אזור 20 מיליון שקל.

<עודד פלוס: זה גירעון נמוך.

<עודד פלוס: אני לא מדבר על בעיות נקודתיות שאנו מתמודדים אתן.

משה גפני: סליחה, לא שמעתי.

משה גפני: אני מתנצל.

<עודד פלוס: אמרתי שהיה גירעון – 259 מיליון, ב-2010.

<עודד פלוס: היום אנחנו באזור ה-20 מיליון, בסוף 2016.

<עודד פלוס: זה גירעון מצטבר.

משה גפני: הבנתי.

משה גפני: מה זאת אומרת?

משה גפני: כלומר יש פחות שירותי דת?

משה גפני: איך ירדתם מ-259 ל-20?

משה גפני: מה קרה?

<עודד פלוס: זה שילוב של התייעלות וצמצום.

יעקב אשר: אין שום בעיה להיות לא גירעוני כשאתה לא עושה כלום.

משה גפני: מה עם מירון...

<עודד פלוס: אנחנו משתפים פעולה עם חבר הכנסת מוזס.

<עודד פלוס: אני חושב שהוא יעיד על זה, כשיגיע תורו.

מנחם אליעזר מוזס: אפילו רקדנו יחד.

<עודד פלוס: רקדנו יחד, הדלקנו ביחד.

<עודד פלוס: למעשה אנחנו נמצאים בתהליך של הוצאת מועצות דתיות מתוכנית הבראה.

<עודד פלוס: הוצאנו ב-2014 – ולהוציא מועצה דתית מתוכנית הבראה, זה להוריד לה את החשב המלווה, ולתת לה יתר עצמאות.

<עודד פלוס: הוצאנו 14 מתוך 50 ב-2016.

<עודד פלוס: נוציא מספר זהה ב-2017.

<עודד פלוס: לאט-לאט נצמצם את זה.

<עודד פלוס: אני רוצה להאמין שבתחילת 2018 לא יהיה לנו את זה.

<עודד פלוס: אנחנו עוברים לתקינה ממשלתית, מערכת אורי, שזה מערכת פרסומים ושקיפות לציבור.

משה גפני: זה לא מעניין.

משה גפני: הלאה.

<עודד פלוס: סיימתי.

<עודד פלוס: הגשת תוכניות עבודה מקושרות תקציב למועצות הדתיות.

משה גפני: התקינה הממשלתית עצמה לא שווה.

<עודד פלוס: אבל אנחנו נוביל בעניין זה.

<עודד פלוס: הרחבת תחומי שיפוט - מקומות שאין בהם מועצות דתיות – למשל, מועצה אזורית אשכול, אין לה מועצה דתית.

<עודד פלוס: אנו מנסים עכשיו, גם כדי להכניס אותם תחת שירותי הדת וגם כדי לצמצם משאבים, אנחנו מנסים לשלב בן מרחבים לבין מועצה אזורית אשכול.

<עודד פלוס: הייתי בשבוע שעבר בחוף אשקלון, לראות איך אנחנו מאגמים את המועצות הדתיות.

יעקב אשר: ועדת גבולות.

<עודד פלוס: לא, בלי ועדת גבולות.

<עודד פלוס: נושא של מבני דת.

<עודד פלוס: בעקבות הסיכום הקואליציוני של ש"ס ב-2016-2015, אנחנו ממשיכים אותו ב-17 ו-18.

<עודד פלוס: הוקצה סכום של 70 מיליון שקל למבני דת בכל שנה.

<עודד פלוס: אנו מדברים - שנתיים כבר חילקנו, פרסמנו קריטריונים ל-17 ו-18.

<עודד פלוס: אנחנו מדברים על בניית בתי כנסת, בניית מקוואות, שיפוצי מקוואות.

<עודד פלוס: שיפוץ מקוואות – משהו חדש שהכנסנו, שלא היה קודם – בעבר היו נותנים סכום מאוד קטן לשיפוץ מקוואות.

<עודד פלוס: עיריית גבעתיים יכלה לקבל 200,000 שקל, והיתה צריכה להסתדר אתה עם כל המקוואות שלה.

משה גפני: אייפרמן אחראית על זה?

<עודד פלוס: כן.

משה גפני: טובה, נכון?

<עודד פלוס: היא בסדר גמור ב"ה.

<עודד פלוס: נכנסנו למהלך של שיפוץ נרחב.

<עודד פלוס: אנחנו משקיעים כסף גדול – סדר גודל של 300,000 שקל במקווה, ואז אנחנו מסוגלים ממש לשנות את הפנים.

אלעזר שטרן: אתם בונים, נכון?

<עודד פלוס: כמובן, בנוסף לבנייה.

<עודד פלוס: שיפוצי מבני מועצות דתיות.

<עודד פלוס: הקמת עירובין – דבר שבשנים האחרונות לא טופל.

<עודד פלוס: ב-2017 אנו נכנסים לזה מחדש.

<עודד פלוס: הינו מאוד רוצים, שמשרד השיכון יהיה שותף אתנו בעניין הזה, כי מקימים שכונות חדשות, ואז משרד השיכון, משום מה, את הנושא הזה לא מכניס – לא בהסכמי הגג, לא במקומות אחרים.

<עודד פלוס: לאט-לאט אנחנו מצליחים להעביר – לשמחתנו, הרפרנט שלנו הוא גם רפרנט שיכון, ואנו כן מתחילים לראות את זה.

יעקב אשר: צריכה להיות דרישה שהסכמי הגג כוללים מבני ציבור כאלה ואחרים, תשתיות כאלה ואחרות.

<עודד פלוס: למיטב ידיעתי, בהסכמי הגג זה כן מופיע- - -

<יובל טלר חסון: הסכמי הגג כוללים הקצאה למבני ציבור, כמו גם כל בנייה חדשה.

<עודד פלוס: בהסכמי הגג – כן, אבל יש המון שכונות שלא נבנות מכוח הסכמי הגג – למשל, נדמה לי בהוד השרון.

<יובל טלר חסון: גם בשיווקים שנעשים שלא באמצעות הסכמי גג – שיווקי המדינה, מוקצים תקציבים למוסדות- - -

יעקב אשר: בתוכם גם מקוואות ובתי כנסת?

<יובל טלר חסון: כן.

<יובל טלר חסון: יש תקן מוסדות ציבור.

יעקב אשר: אבל מי קובע את התקן הזה?

יעקב אשר: אתם קובעים?

<יובל טלר חסון: לא, התקן קבוע, והרשות המקומית בוחרת איזה תקציב- - -

<עודד פלוס: התקן זה כמו שאתה מכיר.

<עודד פלוס: אנחנו גם משתפים פעולה עם משרד השיכון בעניין הזה, גם במשאבים.

יעקב אשר: השאלה, אם שיתפו אתכם בהכנת התקן.

<עודד פלוס: לא.

<עודד פלוס: זה תקן היסטורי.

משה גפני: הלאה.

<עודד פלוס: מערכות חימום המקוואות, מערכות סינון המקוואות וחיסכון והתייעלות אנרגטית.

<עודד פלוס: אני לא רוצה להלאות אתכם.

<עודד פלוס: יש לנו שקף שמונח בפניכם, כמה בקשות קיבלנו וכמה יכולנו להיענות אליהן.

<עודד פלוס: אקצר.

<עודד פלוס: אתקדם.

<עודד פלוס: סיימתי את המועצות הדתיות.

<עודד פלוס: נושא קבורה.

<עודד פלוס: 1,251 בתי עלמין בכל רחבי הארץ שמופעלים על-ידי 600 גופי קבורה, על-ידי המועצות הדתיות, חברות קדישא, רשויות מקומיות, ועדים וכו'.

<עודד פלוס: אנו מדברים, לפי נתוני הביטוח הלאומי, ל-2015 – 2016 עוד לא הסתיימה, אז אין לנו- - -

משה גפני: הוועדה שאתה חבר בה - אבל חבר דומיננטי, קבורת שדה - איפה זה עומד?

<עודד פלוס: עשינו סוג של הפסקה, והתחלנו במגעים ישירים מול מינהל מקרקעי ישראל ומול מינהל התכנון בכיוון שהצגנו לכם - לנסות לאתר שטח.

<עודד פלוס: מינהל התכנון קצת לא אוהב את זה.

<עודד פלוס: הוא היה מעדיף להרחיב בתי עלמין קיימים – זה משהו חדש שהם אמרו - כי זה לא שובר להם את האג'נדה.

<עודד פלוס: האג'נדה שלהם זה קבורה רוויה.

<עודד פלוס: אומרים: אולי נחפש פתרונות לקבורת שדה בבתי העלמין הקיימים – פשוט נקצה שם שטח.

משה גפני: דיברנו על העניין הזה.

משה גפני: מקור העניין הזה – הסכם קואליציוני שלנו, אבל גם לגופו ש עניין- - -

אלעזר שטרן: של מה לא ההסכם הקואליציוני שלכם?

אלעזר שטרן: הכול זה ההסכם הקואליציוני שלכם.

משה גפני: אתה צודק, האמת.

משה גפני: זו טעות.

משה גפני: למה צריך לשים את זה בהסכם קואליציוני?

משה גפני: אני מקבל טלפונים – כנראה גם חבריי – כשנפטר מישהו לא דתי, שמבקשים בקבורת שדה, ולא מאפשרים לתת.

משה גפני: אתה מכיר את זה.

אלעזר שטרן: אני יודע.

משה גפני: המדינה צריכה לטפל בזה.

משה גפני: ישבנו על תוכנית, והיא תוכנית סבירה – שיהיה מקום, ששם יהיה קבורת שדה.

משה גפני: זה ייקח כמה שנים.

משה גפני: בינתיים ירחיבו מקומות שבהם אפשר במידה כזאת לעשות קבורת שדה, שלא יהיה תשלום, כי התשלומים הפכו להיות בלתי-מתקבלים על הדעת.

משה גפני: אם מינהל התכנון מגיע עם תוכנית חדשה, זה יכול לקחת עוד זמן.

<עודד פלוס: מאחר שהיושב-ראש מכיר את זה, ארחיב למי שפחות מכיר.

<עודד פלוס: למעשה מה שדיברנו, שיש לא מעט אוכלוסיות – חלק זה מטעמי דת, חלק זה מטעמי תרבות, שמעוניינים לשמור על מסורת אבותיהם, ולהיקבר בקבורת שדה.

<עודד פלוס: הרעיון שכרגע מתגבש הוא לאתר שטח לבית עלמין לקבורת שדה, שנמצא במרחק סביר מאזורי הביקוש המרכזיים – אזור ירושלים ואזור תל-אביב.

<עודד פלוס: ברור לנו שכל מהלך שנעשה, ייקח לפחות שבע שנים להגשים אותו, ואז אנחנו צריכים לתת פתרונות בתקופת הבינים.

<עודד פלוס: אנחנו מנסים כל הזמן לאתר שטחים.

<עודד פלוס: בתל-אביב הם יותר מסתדרים, בירושלים.

<עודד פלוס: יש כל מיני שאיתרנו, יש נקודות שצריך לפעמים לעשות התגמשות.

<עודד פלוס: אפילו פה באזור הכנסת יש בית עלמין שנקרא שייח' באדר, לקבורת שדה.

<עודד פלוס: הבנתי שמי שכרגע עצר את זה – משרד הבריאות.

<עודד פלוס: הוא אמור לשחרר את השטח הזה.

<עודד פלוס: יש משא ומתן לשחרר את השטח.

משה גפני: בבקשה סיים.

מנחם אליעזר מוזס: מה זה נתיבי דגל התורה?

מנחם אליעזר מוזס: בדף 10.

<עודד פלוס: ארוץ מהר, אדוני היושב-ראש.

<עודד פלוס: חבר הכנסת מוזס, אגיע לזה.

<עודד פלוס: למעשה אנחנו נתקלים בקשיים מול משרדי הממשלה, אבל אנחנו עובדים על זה, לקדם חוק קבורה, להסדיר המון דברים.

<עודד פלוס: יש שקף על כל סקיצת מערך הקבורה – מערכת מאוד מורכבת.

<עודד פלוס: היערכות לקבורה בחירום.

<עודד פלוס: לא ארחיב עכשיו.

<עודד פלוס: אשמח פעם אחת לבוא לוועדה.

<עודד פלוס: זה נושא שלקחנו אחריות – האחריות עברה אלינו ממשרד הפנים.

<עודד פלוס: ב-1.3.17 האחריות אמורה לעבור אלינו, ואשמח לבוא לפה להרחיב.

<עודד פלוס: זה נושא מאוד מעניין ומרתק.

<עודד פלוס: מוקד 120 – מוקד פניות ומידע למשפחות נפטרים.

<עודד פלוס: גילינו שבגלל חוסר-מידע, מנצלים את חוסר- הידע של הציבור, מנצלים את המצוקה של האדם שמתו מוטל לפניו, ומוכרים לו שירותים ומעלים לו תעריפים.

<עודד פלוס: מוקד 120 אמור לטפל בזה.

<עודד פלוס: זה מוקד שאנחנו מקדמים אותו יחד עם הפורום של חברות הקדישא.

<עודד פלוס: תמיכה בפיתוח בתי עלמין ומתן פתרונות לחברה אזרחית.

<עודד פלוס: קבורה רוויה.

<עודד פלוס: וויז בבתי עלמין.

<עודד פלוס: מענה להובלת נפטרים בשבתות, חגים ולאחר שעות הפעילות.

<עודד פלוס: אני חייב להחמיא בעניין הזה לחברת הכנסת מרב מיכאלי, שהולכת יחד אתנו, ולמוסד לביטוח לאומי.

<עודד פלוס: אנחנו שוקדים יחד עם הביטוח הלאומי, לתת פתרון לבעיה שהיום אין לה מענה – מה קורה עם אדם שנפטר לאחר שעות הפעילות של חברה קדישא?

<עודד פלוס: בעיקר בשבתות ובחגים.

משה גפני: בהתחלה הצעת החוק היתה קצת בעייתית.

<עודד פלוס: אנחנו פחות מתמקדים בהצעת החוק; אנחנו יותר מתמקדים בהסכם שהביטוח הלאומי יעשה.

משה גפני: נכון, כי זה בסופו של דבר החוק, אבל החוק המקורי כשהגיע, היה בעייתי.

משה גפני: אחרת למה סתם צעקתי?

משה גפני: היה בעייתי.

<עודד פלוס: הביטוח הלאומי מוכן להקצות כסף לטובת העניין.

<עודד פלוס: מועצות בתי עלמין ירושלים, תל רגב וברקת.

<עודד פלוס: אם תרצו – ארחיב.

משה גפני: אחר כך.

<עודד פלוס: פעילות זהות יהודית.

משה גפני: על דגל התורה תדלג.

<עודד פלוס: מייד אגיע.

משה גפני: אני רוצה שהשר ידבר.

משה גפני: על דגל התורה ידבר השר.

<עודד פלוס: שירותים לעדה האתיופית.

<עודד פלוס: ממש לא ארחיב.

<עודד פלוס: מקומות קדושים.

אלעזר שטרן: יש גם שר שגם על זה רוצה שתדלג – על העדה האתיופית.

אלעזר שטרן: הוא אמר שתכף הם יבקשו מקום בכותך להתפלל.

משה גפני: לא, לא.

משה גפני: צריך לומר לי מה זה.

משה גפני: אני לא מכיר.

דוד אזולאי: אני רוצה שתראה לי את זה – לא שתגיד לי את זה.

אלעזר שטרן: גם אראה לך את זה כתוב.

<עודד פלוס: אני מגיע לנושא האחרון - פיתוח מקומות קדושים.

<עודד פלוס: יש לנו 130 אתרים קדושים שאנחנו ממקדים בהם מאמץ.

<עודד פלוס: הם היו הרבה מאוד שנשים במשרד התיירות, הגיעו למשרד שלנו, ומקבלים יחס – אני ממש אישית מלווה את הפעילות שלהם יחד כמובן עם מנכ"ל המקומות הקדושים יוסי שווינגר ואנשי צוותו.

מנחם אליעזר מוזס: זה כולל מירון?

<עודד פלוס: כן.

<עודד פלוס: תכף אגיע למירון.

מנחם אליעזר מוזס: אז מה ועדת החמישה עושה שם?

<עודד פלוס: מטפלת בתוך האתר עצמו, ואנחנו בפריפריה של האתר.

<עודד פלוס: נתיבי דעת, דגל התורה, שזו פעולה שאנחנו עושים בשיתוף משרד הנגב והגליל.

<עודד פלוס: זה ראשי תיבות של דת, היסטוריה ותרבות.

<עודד פלוס: אנחנו הולכים לקחת ולייצר אשכולות של מקומות קדושים, בעיקר בגליל.

<עודד פלוס: אנחנו הולכים לייצר מעטפת, שלמקומות הקדושים הללו יהיו תחבורה, נגישות, כל מיני דברים שישרתו אותם.

<עודד פלוס: נושא של פיתוח הרשב"י - גם ההילולה וגם כל מערך הרשב"י.

<עודד פלוס: אם יהיה לי זמן אחר כך, ארחיב.

משה גפני: יהיה לך.

<עודד פלוס: שיקום ושדרוג אתרי ציון קבר מרכזיים כמו קבר הרמב"ם, שאנחנו עובדים בו עכשיו, יהונתן בן עוזיאל, רבי עקיבא, מערת אליהו, קבר רחל, שמואל הנביא.

<עודד פלוס: ועוד.

<עודד פלוס: תודה רבה.

משה גפני: מאיר בעל הנס לא הזכרת.

<עודד פלוס: הוא לא אצלנו כרגע.

<עודד פלוס: הוא לא במקומות הקדושים.

<עודד פלוס: תודה רבה.

<עודד פלוס: אם תרצו, אחר כך אדבר וארחיב.

משה גפני: תודה רבה, אדוני המנכ"ל.

משה גפני: כבוד השר, בבקשה.

דוד אזולאי: למען הסר ספק – לא אני אמרתי את זה.

אלעזר שטרן: לא התכוונתי, סליחה.

דוד אזולאי: חשבתי שאתה מתכוון אליי.

דוד אזולאי: אדוני היושב-ראש, אני רוצה קודם כל להודות למנכ"ל על הסקירה, ואני לא מתכוון להוסיף מעבר למה שהוא אמר, אבל יש כמה דברים שאני כן רוצה לחדד אותם יותר ממה שנאמר פה.

דוד אזולאי: בעצם הסיבה שאני נמצא פה – אני מכיר את עבודת ועדת הכספים.

דוד אזולאי: אני מכיר ומוקיר את יושב-ראש ועדת הכספים.

דוד אזולאי: אני מבקש מחברי ועדת הכספים, להיות שליחים נאמנים.

דוד אזולאי: נכון, אני מודה שחתמנו על הסיכום התקציבי, אבל בפירוש אנחנו לא שבעי רצון ממנו.

דוד אזולאי: אני מאוד מקווה, שמכאן תצמח הישועה – המשרד לשירותי דת, שאני יודע, אדוני היושב-ראש, כמה אתה פועל בנושא הזה ולא מהיום; מקדמת דנא.

דוד אזולאי: לכן אעשה זאת טלגרפית על כמה נושאים חשובים ומיוחדים, שאבקש להתייחס אליהם, ואבקש אחר כך את הסיוע שלכם.

דוד אזולאי: ראשית, לגבי רבנים בכלל, רבני התיישבות ורבני שכונות.

דוד אזולאי: אכן במשך שנים רבות לא מינו רבני שכונות, וכל רב שפרש, מכל מיני סיבות - התקן שלו התאדה.

דוד אזולאי: התקציב שלו לא חזר למשרד לשירותי דת.

דוד אזולאי: כל אחד שיעשה את החישוב, כמה כסף המדינה חסכה במשך שנים רבות כתוצאה מכך שלא איישו את תקני רבני השכונות.

דוד אזולאי: כנ"ל לגבי רבני ערים.

דוד אזולאי: אחרי התקנה המפורסמת, שמספיק רב עיר אחד, וכדי למנות רב עיר שני – איני יודע אם אתה יודע, אדוני היושב-ראש, אבל כדי למנות רב עיר שני זה שבעה מדורי גיהנום, אחרי שעברת את זה, וגם אז, זה עם התחייבויות, שהרשות המקומית תישא, ולא כל רשות מוכנה לזה.

דוד אזולאי: לא אכנס לזה, אך הנושא זה שווה דיון לבד – למה כשצריך רב עיר שני, כשבאה דרישה מהרשות המקומית לרב עיר שני, בסופו של דבר מי שצריך לספוג את זה – המועצה הדתית.

דוד אזולאי: אנחנו צריכים למלא את החוסרים האלה מתקציבים של רזרבת סל כדי לכסות את הגירעון של אותה מועצה דתית שמשלמת לרב שני בישוב.

דוד אזולאי: לכן אני מאוד מבקש – מצדי, רבני שכונות, צריך להחזיר עטרה ליושנה.

דוד אזולאי: התרומה שלהם היא גדולה לקהילה בכל ישוב וישוב.

דוד אזולאי: לכן אני אומר לך - אם יחזירו לנו את הכסף שחסכו במשך כל השנים עבור התקנים הללו, אני מאמין שנוכל לעמוד במשימה, ונוכל לצאת לדרך.

דוד אזולאי: לגבי רבני ההתיישבות, יש להם שכר עלוב.

דוד אזולאי: כשמדברים על רבני התיישבות, מדברים על אותם ישובים מרוחקים, שנמצאים בגבול הצפוני, והרב הוא האיש שעושה ברית ואזכרה וחופה ושחיטה וכל מה שאתה רוצה.

דוד אזולאי: בשביל זה הוא צריך לקבל שכר זעום, עלוב, הייתי אומר.

דוד אזולאי: השכר הזה לא עולה במשך הרבה זמן.

דוד אזולאי: יש ויכוח בין רבני ההתיישבות על כל מיני תנאים.

דוד אזולאי: בין היתר, הרב נדרש לגור במקום, ואני בעד זה, וחשוב שיגור במקום, אך לא ייתכן, שרב במושב יקבל שכר של 5,000 שקל, ומתוך זה הוא יצטרך לשלם שכירות של 2,000 או 3,000 שכירות במושב – צא וחשוב על כל ההתמסרות – שהוא צריך להביא את הילדים שלו, צריך להביא את המשפחה שלו, את כל ההוצאות שמסביב לזה.

דוד אזולאי: אני בעד זה.

דוד אזולאי: אחר כך הוא נדרש לחתום ולדווח, וכל מיני דברים.

מנחם אליעזר מוזס: מזל שהוא לא מחלק את הדואר בישוב.

דוד אזולאי: רבותיי, צריך שיהיה סדר, אבל יחד עם הסדר צריכה לבוא העלאת שכר.

אלעזר שטרן: אבל יש גם רבני ערבים שלא גרים בישובים שלהם.

דוד אזולאי: אדוני, אני חושב שאסור שזה יקרה, ורב עיר שלא גר במקום, מחייבים אותו לגור במקום.

אלעזר שטרן: ואם הוא לא גר?

דוד אזולאי: בשביל זה יש ועדה שמטפלת בזה.

אלעזר שטרן: אז למה התופעה הזאת קיימת?

דוד אזולאי: גם אם היא קיימת, היא זניחה ביותר.

דוד אזולאי: אני לא מכיר רבני ערים שלא גרים באותו מקום.

דוד אזולאי: בודדים – אפשר לספור אותם אולי על יד אחת, ונמצאים בטיפול.

אלעזר שטרן: אני לא רוצה לתת שמות.

דוד אזולאי: אתה מכיר אותם ואני מכיר אותם, והנושא הזה מטופל.

אלעזר שטרן: כבר שנים.

דוד אזולאי: אדוני, אנחנו מטפלים בזה, ונמשיך לטפל בזה.

דוד אזולאי: אנחנו בעד זה שרבני ערים- - -

אלעזר שטרן: השר העלה נקודה.

אלעזר שטרן: אגב, אני חושב שהשר צודק.

אלעזר שטרן: אני אתו על רבני ישובים, על השכר הזה.

אלעזר שטרן: הוא משלם על הכול.

משה גפני: אז תגיד קודם את זה, לפני שתדבר על זה.

אלעזר שטרן: רק שאלתי.

אלעזר שטרן: תן לי את זכות הדיבור.

דוד אזולאי: חבר הכנסת שטרן, אני שמח שאתה אתי בנושאים האלה.

דוד אזולאי: זה חשוב.

דוד אזולאי: אדוני היושב-ראש, אני רוצה לסכם את הסוגיה הזאת של רבני שכונות, רבני ערים ורבנים בכלל.

דוד אזולאי: הסוגיה הזאת דורשת טיפול.

דוד אזולאי: בזמנו טיפלת בנושא הבלניות.

דוד אזולאי: אני מציע שגם הנושא הזה יבוא לפה, וראוי שזה יבוא לפה כדי שנוכל לתת מענה הולם בכל הקשור לרבנים בכלל.

משה גפני: בעז"ה נקיים את הדיון הזה.

אלעזר שטרן: אפשר להתייחס, היושב-ראש?

משה גפני: אין לנו הרבה זמן.

דוד אזולאי: אעשה את זה מהר.

דוד אזולאי: לגבי המקומות הקדושים, זה אחד הדברים החשובים במדינת ישראל ואחד המשאבים התיירותיים.

דוד אזולאי: מי שלא מבין את זה, אני מציע לו שייצא פשוט לסיור במקומות הקדושים כדי לראות מה נעשה היום במקומות האלה בסתם יום של חול ולא בערבי ראש חודש ולא בחגים ולא באירועים מיוחדים; פשוט לצאת לראות מה קורה בעמוקה, בקבר רבי מאיר בעל הנס, ברמב"ם, בכל מיני מקומות.

דוד אזולאי: המוני בית ישראל עולים למקומות האלה.

דוד אזולאי: ואתם יודעים מה התקציב שעומד לרשות המקומות הקדושים?

דוד אזולאי: אני בוש ונכלם לומר את זה, אדוני היושב ראש - 10 מיליון ₪ - זה כל התקציב שעומד לרשות המקומות הקדושים.

מנחם אליעזר מוזס: כולל רשב"י?

דוד אזולאי: כן.

דוד אזולאי: אבל מירון, האירוע של ההילולה, הוא בתקציב נוסף של 2.5 או 3 מיליון שקל – זה כל התקציב.

דוד אזולאי: אבל התקציב הזה למקומות הקדושים הוא עלוב, ואם אתם רואים היום קצת שיפוצים או הרחבה במקומות הקדושים, זה בזכות המשרד לפיתוח הנגב והגליל, שם יש שותפות עם המשרד לשירותי דת ויש פיתוח, אבל הגיע הזמן שמישהו יתעשת, ויגדיל את התקציב למקומות הקדושים.

דוד אזולאי: חבל מאוד שמשקיעים בכל מיני מוזיאונים, כאשר מיליונים שופכים שם, ופה אנחנו מדברים על סכומים הרבה פחות מאשר משקיעים במוזיאונים, ששם זה משאב תיירותי גדול.

אלעזר שטרן: זה לא רק תיירות.

אלעזר שטרן: צריך לומר את האמת.

דוד אזולאי: דיברו פה על קבורה.

דוד אזולאי: כל אחד מפה, חברי הכנסת, אנו מעורבים בנושא הזה.

דוד אזולאי: לא פעם פונים אלינו.

דוד אזולאי: יש מדיניות היום, לעודד את הקבורה הרוויה, את אותה קבורה מוכרת.

דוד אזולאי: רבותיי, הציבור לא מעוניין בזה, ואנו מכירים את זה, פונים אלינו – תעשה את זה כדי שהקרוב הזה לא יבוא לקבורה בכוך.

דוד אזולאי: מצד שני, המדינה מעודדת את הקבורה הזאת.

משה גפני: זה משרד האוצר.

משה גפני: הם לא יודעים מהחיים שלהם.

משה גפני: לא יוצא מזה דבר.

דוד אזולאי: הם מוכנים להקציב 90 מיליון שקל לפרויקט הזה.

דוד אזולאי: אני אומר לכם - זו תהיה בכייה לדורות.

דוד אזולאי: שלא יספרו לנו שיש מצוקת קרקע.

דוד אזולאי: אני לא מקבל את זה.

דוד אזולאי: זאת אמירה שאין לה כיסוי.

דוד אזולאי: עם קצת עבודה מאומצת – אפשר לצאת לשטח, לבדוק ולראות שיש פתרונות אחרים מהקבורה הרוויה הזאת.

דוד אזולאי: והכי גרוע – אנחנו נדרשים לעודד את הקבורה הרוויה, וכשבאים לקנות חלקה כזאת של חלקה רוויה, העלות שלה כמעט כמו קבורת שדה.

דוד אזולאי: למה צריך לשלם אותו מחיר על קבורה רוויה ועל קבורת שדה?

דוד אזולאי: אז לא מספיק שאנחנו לא אוהבים את זה – אנחנו נדרשים לשלם במחיר של קבורת שדה.

דוד אזולאי: בעניין הזה, עם כל הכבוד לאותה ועדה שקמה, ואני מקווה שתמשיך לעשות עבודה טובה, אבל אני מקווה, מבחינתי, הנושא הזה צריך לרדת מסדר היום.

דוד אזולאי: צריך להפסיק עם הקבורה הרוויה.

דוד אזולאי: השקעה היא גדולה ולא צודקת, ואני לא רואה שיש מישהו שיתמוך בזה היום פרט לאותם אנשים שיש להם אג'נדה כזאת, שצריך שתהיה קבורה רוויה.

דוד אזולאי: למה?

דוד אזולאי: תשאלו אותם.

דוד אזולאי: מוכנים להשקיע 90 מיליון שקל.

דוד אזולאי: תנו לנו את ה-90 מיליון שקל – אנחנו נפתור את בעיית הקבורה גם בלי הקבורה הרוויה.

אלעזר שטרן: איך?

דוד אזולאי: יש קרקעות.

דוד אזולאי: תתפלא לשמוע.

אלעזר שטרן: איך אפשר לעשות את זה?

אלעזר שטרן: הלוואי.

משה גפני: בטח שאפשר לעשות את זה.

משה גפני: יש מקומות שאי-אפשר לבנות.

משה גפני: בלי סוף מקומות.

משה גפני: עוד תוקם על זה ועדת חקירה, למה השקיעו כל כך הרבה כסף בקבורה הרוויה?

משה גפני: לאיזה צורך.

משה גפני: יש מחקרים שנעשו.

משה גפני: יש פתרונות.

דוד אזולאי: אתן לך בשליפה מהמותן – יש קבורה בזוגות.

אלעזר שטרן: זה מתקיים.

דוד אזולאי: אפשר לעשות את זה גם בדיעבד, אפשר לעשות את זה גם היום.

משה גפני: יש מקומות שאפשר לעשות את זה.

דוד אזולאי: אפשר לקיים דיון כאן אצלכם בוועדת הכספים בנושא הקבורה, ותאמינו לי - זה שווה דיון.

אלעזר שטרן: למה לא עושים?

משה גפני: עושים עבודה.

משה גפני: הוא עשה את המחקר – סלבין עשה עבודת מחקר.

דוד אזולאי: חבריי חברי הכנסת, ביקרתי לפני שבועיים בגבעת שאול.

דוד אזולאי: יש שם פרויקט אדיר של 250 מיליון שקל על קבורה רוויה.

דוד אזולאי: כדאי לכם לראות מה המדינה משקיעה שם.

דוד אזולאי: עם מעליות וכל מה שצריך שם.

דוד אזולאי: זה עולם שאתה ואני לא מכירים.

משה גפני: אני רק רוצה לומר לכולם – לנו יש הסכם קואליציוני על הנושא של קבורת שדה.

משה גפני: אם זה לא יבוצע, לא יבוצעו עוד הרבה דברים.

משה גפני: זה הכול.

משה גפני: שאלת למה זה הסכם קואליציוני.

משה גפני: זה באמת לא צריך להיות שם; זה צריך להיות בהחלטות המדינה.

משה גפני: תראה את המחקרים שנעשו בעניין הזה.

משה גפני: סתם שיגעון של משרד האוצר.

משה גפני: טעות מוחלטת מבחינה מקצועית.

משה גפני: אבל לנו זה לא עומד לדיון.

משה גפני: סיכמנו את זה, כולם חתומים על ההסכם הזה, וזה צריך להתבצע, ואני מקבל את מה שהשר אומר.

משה גפני: לא צריך את כל התהליך הזה.

משה גפני: יש פתרונות.

אלעזר שטרן: אתה אומר שזה יהיה בתקציב הזה?

משה גפני: כן, זה לא נושא של תקציב.

אלעזר שטרן: אז מה הבעיה, אם זה לא תקציב?

דוד אזולאי: אדוני היושב-ראש, כפי שאמר המנכ"ל, אנחנו במערכת עושים הכול כדי להתייעל, אבל לצערי תקציבית, המערכת לא גדלה.

דוד אזולאי: אנחנו מתקזזים, מתייעלים בכל מיני דרכים.

דוד אזולאי: ייאמר לזכותו של המנכ"ל – מאז כניסתו לתפקיד עושה הכול כדי לייעל את המערכת.

דוד אזולאי: יחד עם זאת אנחנו לא מרגישים את זה תקציבית.

דוד אזולאי: אני רוצה רק להביא לידיעתך, אדוני היושב-ראש - בתי הדין הרבניים עדיין לא חתמו על הסכם התקציב שלהם, כי יש עדיין ויכוח, במשך 13 שנים, כאשר המערכת הזאת היתה תחת חסות משרד המשפטים, היא קופחה והוזנחה בצורה פושעת, הייתי אומר, במשך שנים.

דוד אזולאי: לא מונו דיינים עד לאחרונה - שלשמחתי הרבה, מונו 22 דיינם ו-10 דיינים לבית הדין הגדול.

אלעזר שטרן: לא נורא.

דוד אזולאי: תשמע נתונים, ואל תגיד לא נורא.

אלעזר שטרן: בית הדין הגדול הולך לדון שוב על גט שנתן כבר רב לפני שנתיים.

אלעזר שטרן: יותר טוב שלא יהיה בית דין גדול.

דוד אזולאי: אני אומר לכם – על כל שופט שמתמנה, סביבו עוד ארבעה תקנים.

דוד אזולאי: בבתי הדין הרבניים זה לא קיים.

דוד אזולאי: זו פגיעה קשה לאותם אנשים שמדברים על התייעלות מערכת בתי הדין.

דוד אזולאי: אם תרצה נתונים בעניין, תוכל לקבל.

אלעזר שטרן: הלוואי שזו היתה הבעיה של בתי הדין.

רחל עזריה: הם מוכנים שיהיו נשים מסביב, למרות שאין בעיה הלכתית?

דוד אזולאי: מערכת בתי הדין טרם חתמה על ההסכם התקציבי שלה, מפני שיש שם תקנים חסרים.

דוד אזולאי: המערכת חסרה למרות מה שנעשה.

דוד אזולאי: נושא אחרון - הרבנות הראשית אמנם חתמה על הסכם התקציבי שלה, אבל גם שם יש עדיין בעיות.

דוד אזולאי: אחד הדברים שבזמנו עלה על השולחן הזה בנושא אבטחת הרבנים הראשיים במדינת ישראל, שזה עדיין מטופל.

דוד אזולאי: לא גמרנו את הנושא הזה עדיין.

דוד אזולאי: אני מקווה מאוד שגם פה יהיו סיוע ועזרה של ועדת הכספים.

משה גפני: תודה רבה, אדוני השר.

משה גפני: רגע.

משה גפני: להכניס נשים?

אלעזר שטרן: לא.

אלעזר שטרן: הערה בונה.

משה גפני: שנייה.

משה גפני: לאן אתה ממהר?

דוד אזולאי: אדוני היושב-ראש, ברשותך - יש לי שאילתה.

משה גפני: אני מתכוון להמשיך את הדיון.

משה גפני: מנהל הרבנות הראשית ומנהל בתי הדין, אם אפשר בקצרה.

אלעזר שטרן: רק שאלה אחת.

אלעזר שטרן: יש לי מה לומר הרבה על מה שהוצג פה.

אלעזר שטרן: אני חושב שיש טעות אחת בהצגה – תראו מי בא לדיון הזה.

אלעזר שטרן: תראו מי לא בא לדיון הזה.

מנחם אליעזר מוזס: מי לא בא?

אלעזר שטרן: מה שאני רוצה לומר – האם בנתון כזה כאן, על כמה רבני ישובים, ואני בעד, ולהעלות להם את השכר, למה הרבה פחות אנשים צריכים אותם, למשל, לחתונות?

אלעזר שטרן: למה משרד הדתות לא עושה מחקר – אם זהותה הדתית של מדינת ישראל חשובה, שירותי הדתית - לא רק לדתיים.

אלעזר שטרן: לא רק למי שמבקש אותם; גם למי שלא מבקש או מי שבעבר ביקש והיום הוא לא מבקש – איפה הם?

אלעזר שטרן: האם עכשיו פר שקל יש יותר אזרחים שנהנים, חוץ מהקבורה?

אלעזר שטרן: ששם אנחנו מבינים- - -

דוד אזולאי: והעירובין ומקוואות.

אלעזר שטרן: השר אזולאי, הבטחתי ליושב-ראש שלא באתי להתמקח - רק לומר דבר אחד: אני חושב שבאותם המחקרים שאתם עושים, ומשקיעים כסף, ומדברים על בתי דין רבניים שרוצים להשקיע שם כסף, ועל מועצות דתיות שלא ממנים 56 מועצות – דיברנו על זה; אני לא רוצה כאן.

אלעזר שטרן: שאלת היסוד צריכה להיות, מי הנהנים היום מהרבנות?

אלעזר שטרן: איפה המתגיירים?

אלעזר שטרן: איפה המתחתנים?

אלעזר שטרן: איפה המתגרשים?

אלעזר שטרן: למה הם לא באים, או למה המספרים שלהם הולכים ויורדים?

אלעזר שטרן: אם תקשור את הנושא הזה לשם, אני אתכם.

משה גפני: תודה רבה.

משה גפני: מנהל הרבנות הראשית – אם אפשר, בקצרה, ואחרי זה מנהל בתי הדין הרבנים.

משה גפני: שלא תהיה שתיקה כהודאה.

אלעזר שטרן: גם אני לא שתקתי כי הסכמתי על הכול.

משה גפני: אני מקיים פה דיונים על המשרדים, על תקציב המדינה, על הכול.

משה גפני: אין דיון שלא מדברים כל הזמן - להוסיף תקציב, וצריך שירותים לציבור.

משה גפני: המקום היחיד שאתה אומר שצריך לעשות תנאי כדי לעשות את הדברים האלה - שנים שאין פיתוח של שירותי הדת.

משה גפני: אני אומר לך – הציבור הדתי, שנזקק לשירותי הרבנות, שנזקק לשירותי בתי הדין, ושנזקק לשירותי המועצה הדתית, פשוט התייאש מהמדינה.

אלעזר שטרן: או מהיהדות.

משה גפני: מהיהדות - שכח מזה.

משה גפני: בוא אתי, תעשה סיור בארץ, תראה אם שכחו מהיהדות.

משה גפני: אנחנו פותחים בית ספר לתלמידים - יש חמש כיתות א', מה שפעם לא היה אפילו חצי כיתה.

משה גפני: לא משנה.

משה גפני: אתה רוצה לקיים דיון על זה?

משה גפני: נקיים דיון באודיטוריום – לא פה, כשאנחנו מדברים על תקציב שאין רבנים, ואתה לא אומר מילה על זה.

אלעזר שטרן: אמרתי שאני מסכים אתו.

משה גפני: טוב.

משה גפני: לא בחרו רבנים בכלל.

משה גפני: בבקשה.

<משה דגן: בוקר טוב.

<משה דגן: כמה זמן יש לי?

משה גפני: תאמר את הצרכים האמתיים שיש לכם.

משה גפני: אנחנו נמצאים בדיון תקציבי, ואני צריך לדבר עם האוצר אחרי זה.

<משה דגן: יש לי פה סקירה מאוד ארוכה.

משה גפני: לא.

משה גפני: את הסקירה הזאת נעשה בהזדמנות אחרת.

משה גפני: אני מבטיח לך - נקיים את הדיון זה.

<משה דגן: ראשית, הרבנות הראשית חתומה על סיכום תקציבי לשנת 2018-2017, אבל בהמשך למה שאמרתם – השאלה היא מאיפה אנחנו מתחילים.

<משה דגן: אנחנו מתחילים עם תקציב של 22 מיליון ו-700,000 שקל לשנת 2016, שלמעשה כמעט 90% ממנו מיועד לשכר ולהוצאות קשיחות, כך שלפעולות כמעט לא נשאר לרבות ממה להוציא.

<משה דגן: היתה נכונה מצד האוצר, אבל כמו שאומרים – אין הקומץ משביע את הארי.

<משה דגן: המגבלות התקציביות לא מאפשרות לנו לצאת לדרכים שאנחנו רוצים לצאת, אבל אנחנו כן מתכוונים לייעל את כל הנושא של המחשוב ברבנות.

<משה דגן: לצורך העניין התקבל תקציב לעניין הזה.

<משה דגן: יש לנו הרבה מאוד מטלות שהן מותנות תקציב.

<משה דגן: נצטרך גם את עזרת הוועדה.

<משה דגן: אנחנו מדברים על 72 עובדים ברבנות, שנמצאים בתחתית סולם הדרגות.

<משה דגן: זה עובדים שמגיעים לצערי, אחרי עשרים ושלושים שנות עבודה, לשכר זעום.

משה גפני: למה?

<משה דגן: כי כל השנים לא היה מי שיטפל בנושא הזה.

<משה דגן: סיכמנו עם האוצר שבעניין הזה אנו פונים לייעוץ ארגוני כדי לבנות את התהליכים בצורה הנכונה.

<משה דגן: בסיכום התקציבי היתה הבנה עקרונית – שאמנם לא נכתבה - שבהתאם לממצאי הייעוץ הארגוני, נראה איך אנו משפרים גם את תנאי העבודה של העובדים, ובכלל, מבחינת תקינה, התקנים הם מעטים מאוד.

<משה דגן: אנחנו לא יכולים להוציא לפועל הרבה מאוד פעולות שאנחנו רוצים.

<משה דגן: לסבר את האוזן – מחלקת שח"ל מטפלת בנושא של ייבוא בשר, של מעל 76,000 טון בשר לשנה.

<משה דגן: אחרי מאמצים רבים הגענו עם האוצר להבנה לגבי פיקוח על אותם למעלה מ-40 יבואנים שמייצרים את הבשר בתפוצות.

<משה דגן: הפיקוח הזה גם מותנה בכל מיני תנאים כאלה ואחרים; העיקרי בהם הוא העניין של יוקר המחיה.

<משה דגן: הדברים האלה הם דגל ברור באוצר, אבל אנחנו עושים את המקסימום כדי גם, מצד אחד, לא לייקר את העלויות, ומצד שני, להוציא פיקוח נכון.

<משה דגן: הדברים האלה נעשים בצורה מאוד מינורית.

<משה דגן: אנו מדברים על כמיליון שקל בשנה לטובת פיקוח.

<משה דגן: כמובן, יש לזה עלויות מאוד גבוהות.

<משה דגן: בייבוא – אנו מדברים על ייבוא של מאות-אלפי מוצרים מ-1,500 יבואנים.

<משה דגן: כל נושא הייבוא לא מפוקח.

<משה דגן: יש לי עובד וחצי במחלקת ייבוא, שמטפלים בלמעלה מ-7,000 תעודות כשרות שניתנות על מוצרי ייבוא.

<משה דגן: יש לנו היום רפורמת הקורנפלקס, שזה הנושא של הייבוא המקביל.

<משה דגן: אנו לא יודעים איך להתקדם עם זה.

משה גפני: כמה עובדים אתם צריכים?

<משה דגן: אנו חייבים בכל מחלקה לפחות עוד 5-4 עובדים שיוכלו לתת את התפוקות הנכונות.

<משה דגן: מחלקת ייבוא, כפי שאמרתי – הם מנהלים את כל האופרציה הזאת בתת-תנאים, ללא מערכות מחשוב.

<משה דגן: מי שיגיע לרבנות, יראה מערכות מחשוב שיוצרו לפני 20 ו-25 שנה.

רחל עזריה: הן אף פעם לא תוקצבו, מערכות המחשוב?

רחל עזריה: כי אני יודעת שתוקצבו לא מעט פעמים מערכות המחשוב, ופשוט זה לא קרה.

רחל עזריה: שאלתי על זה.

<משה דגן: 140,000 שקל – זה הסכום שמופיע בתקנה של המחשוב.

רחל עזריה: לא, לאורך השנים.

<משה דגן: יש לי במחשוב שני טכנאים ברמה הכי- - -

רחל עזריה: לאורך השנים היו תקצובים, ופשוט המחשוב לא בוצע.

רחל עזריה: זו בעיה שחוזרת על עצמה.

<משה דגן: לא היו תקצובים ייעודיים לנושא המחשוב.

<משה דגן: זה לא הנושא, כי האוצר הבין את הצורך, ותוקצבנו 7 מיליון לטובת המחשוב.

<משה דגן: הצורך הזה הובן.

רחל עזריה: אז קודם כל, אני שמחה לשמוע שיש הכסף.

רחל עזריה: יש 7 מיליון.

<משה דגן: לטובת המחשוב.

<משה דגן: זה חלק מהסיכום התקציבי, חד-פעמי, שהסכום הזה התקבל.

<משה דגן: רק רציתי לשקף לכם מצב קיים.

<משה דגן: כשנכנסתי לרבנות- - -

משה גפני: למה השכר של העובדים נמוך?

משה גפני: למה הוא שונה מאשר כל העובדים במדינת ישראל?

משה גפני: מה אתה מספר לי על המחשוב?

משה גפני: אנשים צריכים לקבל שכר.

<משה דגן: אין מסלולי קידום לעובדים.

<משה דגן: דרגת השכר שלהם היא נמוכה.

משה גפני: מי אחראי על זה באוצר?

<יובל טלר חסון: אגף שכר אחראי על נושא שכר.

<יובל טלר חסון: לא נמצא פה הנציג של אגף שכר.

<עודד פלוס: המשרד לשירותי דת חתם לפני שבוע על תוספת שכר בשיעור של 10%.

<עודד פלוס: בשיחה שהייתי בחטיבה עם יושב-ראש ההסתדרות אמרתי, שאני מבקש שנתחיל במשא ומתן, שאותה העלאת שכר שהשגנו לעובדי המשרד לשירותי דת תחול גם על עובדי הרבנות.

<עודד פלוס: השיח התחיל בשבוע שעבר.

<משה דגן: המשרד לשירותי דת – התקנים של העובדים שם הם בתקינה נורמלית.

<משה דגן: אצלי למעלה מ-50% מהעובדים הם בתקן של בין 14 ל-16, 17.

<משה דגן: אלו תקנים נמוכים.

<משה דגן: אנשים מגיעים עם משכורת של 5,000 שקל לבית אחרי עשרים שנות עבודה.

<עודד פלוס: אנחנו נכנסנו לדיון עם יושב-ראש ההסתדרות.

<עודד פלוס: קבענו אתו פגישה.

משה גפני: אדבר אתם.

משה גפני: תודה רבה.

<משה דגן: אני רוצה עוד- - -

משה גפני: אין לנו זמן.

<משה דגן: כבוד היושב-ראש, יש לי עוד כמה נקודות.

משה גפני: אני צריך לסיים ב-11:15.

משה גפני: נמשיך את הדיון הזה.

משה גפני: אני לא מתכוון לדבר עליו.

משה גפני: הרב יעקבי, בבקשה.

<שמעון יעקבי: תודה רבה.

<שמעון יעקבי: אומר בשלב זה שלושה משפטים.

<שמעון יעקבי: שמחתי מאוד לשמוע את ההצהרה הדרמטית של חברת הכנסת זהבה גלאון בתחילת הישיבה על תמיכתה בהגדלת התקנים של בתי הדין הרבניים.

<שמעון יעקבי: במשך כעשרים שנה לא נוסף תקן של דיין אחד לבתי הדין.

<שמעון יעקבי: הסתכלתי עכשיו בספר התקציב.

<שמעון יעקבי: לא זו בלבד שלא הוסיפו לנו שום תקן – לא דיינים, לא כוח אדם – גם קיצצו מתקני העבודה הבלתי-צמיתה לשנה הקרובה תקן אחד, ולשנה שלאחר מכן שני תקנים.

<שמעון יעקבי: אני אומר לכבוד יושב-ראש הוועדה, חברי הכנסת – כך אי-אפשר להמשיך.

<שמעון יעקבי: בתי הדין הרבניים הם אנורקסיים.

<שמעון יעקבי: לא הוסיפו כלום, וצריך לשנות את זה.

משה גפני: תודה.

משה גפני: אני לא נותן לאף אחד.

משה גפני: מצטער.

רחל עזריה: רק לאופוזיציה?

משה גפני: לאף אחד.

משה גפני: לא נותן.

משה גפני: אני מבקש לקבל אישור, להמשיך את הדיון הזה אחרי ההצבעות בחוקים.

משה גפני: תודה רבה.

משה גפני: תקבלו הודעה.

<עודד פלוס: היום?

משה גפני: בערך בסביבות 14:00.

משה גפני: תודה רבה, הישיבה נעולה.